**საქართველოს იუსტიციის სამინისტროს შეზღუდული შესაძლებლობის მქონე პირთა**

**უფლებების დაცვის 2022 წლის სამოქმედო გეგმა**

**შესავალი**

წინამდებარე დოკუმენტი წარმოადგენს საქართველოს იუსტიციის სამინისტროს (შემდგომში – „სამინისტრო“) „შეზღუდული შესაძლებლობის მქონე პირთა უფლებების შესახებ“ საქართველოს კანონით განსაზღვრული ვალდებულების შესრულების 2022 წლის სამოქმედო გეგმას. აღნიშნული დოკუმენტი შეიმუშავა სამინისტროს ანალიტიკურმა დეპარტამენტმა სამინისტროს მმართველობის სფეროში მოქმედ საჯარო სამართლის იურიდიულ პირებთან აქტიური თანამშრომლობით. სამოქმედო გეგმა ეფუძნება გონივრული მისადაგებისა და უნივერსალური დიზაინის პრინციპს. დოკუმენტის სამუშაო ვერსია წარედგინა შეზღუდული შესაძლებლობის მქონე პირთა (შემდგომში – „შშმ პირები“) წარმომადგენლობით ორგანიზაციებს, არასამთავრობო ორგანიზაციებსა და შშმ თემის წარმომადგენლებს.

2014 წელს საქართველომ „შეზღუდული შესაძლებლობის მქონე პირთა უფლებების შესახებ“ გაერთიანებული ერების ორგანიზაციის კონვენციის (შემდგომში – „გაეროს კონვენცია“) რატიფიცირება განახორციელა. ქვეყანამ აღიარა შშმ პირთა დაცვის საერთაშორისო სტანდარტები, აიღო რიგი ვალდებულებებისა როგორც ეროვნულ, ისე საერთაშორისო დონეზე.

საქართველოს კონსტიტუციის მე-11 მუხლი, რომელიც თანასწორობის უფლებას ეხება, ითვალისწინებს სახელმწიფოს ვალდებულებას შშმ პირთა უფლებების დაცვის კუთხით. კერძოდ, „სახელმწიფო ქმნის განსაკუთრებულ პირობებს შეზღუდული შესაძლებლობის მქონე პირთა უფლებებისა და ინტერესების რეალიზებისათვის“.

გარდა ამისა, საქართველოს პარლამენტმა 2022 წლის 14 ივლისს მიიღო „შეზღუდული შესაძლებლობის მქონე პირთა უფლებების შესახებ“ საქართველოს კანონი. აღნიშნული კანონის მიზანს წარმოადგენს შშმ პირთა სამართლებრივი მდგომარეობის მოწესრიგება, მათი უფლებებისა და თავისუფლებების დასაცავად საკანონმდებლო გარანტიების შექმნა და საქართველოს კანონმდებლობაში გაეროს კონვენციის ძირითადი პრინციპებისა და ღირებულებების ასახვა.

„შეზღუდული შესაძლებლობის მქონე პირთა უფლებების შესახებ“ საქართველოს კანონით საქართველოს იუსტიციის სამინისტროს შემდეგი ვალდებულებები აქვს დაკისრებული:

* სპეციალური მოსარჩელის სტატუსის მისაღებად/გასაგრძელებლად შშმ პირთა უფლებების დაცვის მიზნით სამოქალაქო ან/და ადმინისტრაციული სამართალწარმოების სფეროში საქმიანობის დამადასტურებელი დოკუმენტაციის ფორმისა და წარდგენის წესების დამტკიცება;
* არსებული საკანონმდებლო ბაზის შესწავლა და, საჭიროების შემთხვევაში, საკანონმდებლო ცვლილებების შემუშავების ორგანიზება;
* პენიტენციურ დაწესებულებაში განთავსებულ შშმ პირთა უფლებების დაცვა, მათი სპეციფიკური საჭიროებების გათვალისწინებით;
* არსებული შენობა-ნაგებობებისა და სხვა სახის ინფრასტრუქტურის, აგრეთვე, არსებული სერვისების უნივერსალური დიზაინის შესაბამისად ადაპტირება შშმ პირთათვის სრული მისაწვდომობის უზრუნველსაყოფად, ხოლო შენობის მისაწვდომობის შეუძლებლობის შემთხვევაში, მისაწვდომობის უზრუნველსაყოფად  მოქმედების ალტერნატიული საშუალებების გათვალისწინება (ამისთვის კანონით განსაზღვრულია 15-წლიანი ვადა – 2021 წლიდან 2035 წლამდე).

**სიტუაციის ანალიზი**

სამინისტროს მიერ 2021 წლის განმავლობაში მთელი რიგი ღონისძიებებისა განხორციელდა შშმ პირთა უფლებრივი მდგომარეობის, შესაბამის ინფრასტრუქტურასა თუ სერვისებზე წვდომის გაუმჯობესების მიზნით.

შშმ პირთა უფლებების დაცვის სისტემური გარანტიების გაძლიერებისა და საზოგადოებრივი ცხოვრების ყველა სფეროში მათი მონაწილეობის გაზრდის მიზნით, სამინისტრო თავისი კომპეტენციისა და შესაძლებლობის ფარგლებში, ქმნიდა და კვლავაც შექმნის მისაწვდომ გარემოს, კერძოდ:

* სამინისტროს შესაბამისი დეპარტამენტების მიერ განხორციელდა საკანონმდებლო სისტემის რევიზია და მისი გაეროს კონვენციასთან შესაბამისობის დადგენა. 2021 წლის განმავლობაში „ელექტრონული მთავრობის“ პროგრამაში ატვირთული ან/და სამინისტროში სხვა გზით შემოსული საკანონმდებლო აქტების პროექტების, აგრეთვე, სამინისტროს სამართლებრივ ექსპერტიზას დაქვემდებარებული კანონქვემდებარე ნორმატიული აქტების პროექტების განხილვისას ყურადღება მახვილდება ამ აქტების შინაარსზე, მათ შორის, გაეროს კონვენციის მოთხოვნებთან შესაბამისობის თვალსაზრისით. გარდა ამისა, სამინისტროს ანალიტიკური დეპარტამენტის მიერ, კომპეტენციის ფარგლებში, მომზადდა რეკომენდაციები, მათ შორის, შშმ პირთა უფლებების ჭრილში სამინისტროების სტრატეგიებსა და მათ შესაბამის სექტორულ სამოქმედო გეგმებსა და პროგრამებზე,[[1]](#footnote-1) ასევე, საქართველოს მთავრობის ადმინისტრაციის მიერ მომზადებულ საჯარო კონსულტაციების ინსტრუქციასა და ადამიანის უფლებათა დაცვის 2022-2030 წლების ეროვნული სტრატეგიის პროექტებზე;
* პირადობის (ბინადრობის) ელექტრონულ მოწმობაზე შესაძლებელი გახდა შშმ პირის სტატუსის დატანა იმ მოქალაქეებისთვის, რომლებსაც აღნიშნული სტატუსი უვადოდ აქვთ დადგენილი;
* სამინისტროს სსიპ „სახელმწიფო სერვისების განვითარების სააგენტოში“ დანერგილია მომსახურება შშმ, კერძოდ, ყრუ და სმენადაქვეითებული, პირებისათვის. შშმ პირებს აქვთ შესაძლებლობა, ვიდეოკომუნიკაციის გზით დაუკავშირდნენ სააგენტოს დისტანციური მომსახურების სამსახურს, წარადგინონ განცხადებები ელექტრონული ფორმით და მიიღონ 50-ზე მეტი მომსახურება;[[2]](#footnote-2)
* სამინისტროს სსიპ „საქართველოს იუსტიციის სასწავლო ცენტრის“ ორგანიზებით სამინისტროს სისტემაში შემავალი სერვისების მიმწოდებელი უწყებების თანამშრომლებს ჩაუტარდათ ტრენინგები ისეთ თემებზე, როგორიცაა: უნივერსალური დიზაინის პრინციპი; შშმ პირთათვის მისაწვდომი კომუნიკაციის არსი და მისი ძირითადი პრინციპები; სხვადასხვა შშმ პირთან ურთიერთობისა და ქცევის ეტიკეტი და ა.შ., ასევე, ამავე ცენტრის მოწვეული ექსპერტის მიერ შემუშავდა 5-საათიანი ტრენინგმოდული თემაზე „სპეციალური მოსარჩელე“. ჯამში, ტრენინგი გაიარა სამინისტროს სხვადასხვა უწყების 80-მდე თანამშრომელმა. ჟესტური ენის სასწავლო კურსის გავლის შემდეგ მომსახურების გაწევისთვის საჭირო საბაზისო ცოდნა მიიღო და ჟესტურ ენაზე მომსახურების გაწევა შეუძლია იუსტიციის სახლის 74 თანამშრომელს საქართველოს მასშტაბით;
* მიმდინარეობს სამინისტროს მმართველობის სფეროში მოქმედი დაწესებულებების ოფიციალური ვებგვერდების მისაწვდომობის უზრუნველყოფის პროცესი. ამ მიზნით 2021 წელს ჩატარდა საჭიროებათა კვლევა, ვებგვერდების აღწერა და დოკუმენტირება;[[3]](#footnote-3)
* შშმ პირთათვის, სხვებთან თანაბარ პირობებში, დამოუკიდებელი ცხოვრებისა და ცხოვრების ყველა სფეროში მათი სრულყოფილი მონაწილეობისათვის სამინისტროს სერვისების მიმწოდებელი უწყებების მიერ განხორციელდა ფიზიკური გარემოს ინფრასტრუქტურის უზრუნველყოფის ღონისძიებები. გარდა ამისა, ახალგახსნილი იუსტიციის სახლები და საზოგადოებრივი ცენტრები სრულად პასუხობენ მისაწვდომობის მოთხოვნებს;[[4]](#footnote-4)
* ევროპის საბჭოს პროექტის „ადამიანის უფლებებისა და ჯანდაცვის ხელშეწყობის გაძლიერება პენიტენციურ სისტემაში (საქართველო)“ ექსპერტის მიერ 2021 წელს განხორციელდა პენიტენციურ დაწესებულებებში განთავსებულ შშმ ბრალდებულთა/მსჯავრდებულთა საჭიროებების კვლევა, რომლის საფუძველზეც, იმავე პროექტის ფარგლებში შემუშავდება შშმ ბრალდებულთა/მსჯავრდებულთა საჭიროებების შეფასების ინსტრუმენტი.

შშმ პირთა უფლებების დაცვის სამართლებრივი გარანტიების გაუმჯობესებისა და მიღწეული პროგრესის მიუხედავად, ცალკეული მიმართულებებით გამოიკვეთა გამოწვევები, კერძოდ:

* მოცემული დროისათვის, საკანონმდებლო სისტემა სრულად არ არის შესაბამისობაში გაეროს კონვენციასთან;
* სამინისტროს ელექტრონული სერვისები ნაწილობრივ მისაწვდომია შშმ პირებისთვის; სერვისების დახვეწისა და უნივერსალური დიზაინის პრინციპის დაცვის მიზნით გასატარებელია ღონისძიებები დადგენილი სტანდარტის შესაბამისად ინფრასტრუქტურის მისაწვდომობის უზრუნველსაყოფად;
* შშმ პირებისათვის სერვისების მიწოდების კიდევ უფრო დახვეწისა და ხარისხის გაუმჯობესების მიზნით სამინისტროს სისტემაში შემავალი სერვისების მიმწოდებელი უწყებების თანამშრომლებისათვის საჭიროა შშმ პირთა საკითხებზე გადამზადება;
* შშმ ბრალდებულთა/მსჯავრდებულთა უფლებების დაცვის არსებული მექანიზმის გაუმჯობესების უზრუნველყოფის მიზნით სპეციალური პენიტენციური სამსახურის სისტემაში შშმ ბრალდებულთა/მსჯავრდებულთა საჭიროებების შეფასების სტანდარტის დანერგვა.

**მონიტორინგი და ანგარიშგება**

წინამდებარე სამოქმედო გეგმით გათვალისწინებული პრიორიტეტები აისახება ადამიანის უფლებათა დაცვის 2022-2023 წწ. სამთავრობო სამოქმედო გეგმაში, რომლის აღსრულების კოორდინაციას საქართველოს მთავრობის ადმინისტრაციის ადამიანის უფლებათა სამდივნო (სამსახური) ახორციელებს.

გარდა ამისა, „შეზღუდული შესაძლებლობის მქონე პირთა უფლებების შესახებ“ საქართველოს კანონის აღსრულების ფარგლებში, საქართველოს პარლამენტი ზედამხედველობას გაუწევს სახელმწიფო უწყებათა მიერ ამავე კანონით განსაზღვრული ვალდებულებების შესრულებას.

ამასთან, სამოქმედო გეგმის მონიტორინგის განხორციელებაზე პასუხისმგებელია სამინისტროს ანალიტიკური დეპარტამენტი, რომელიც თითოეული პრიორიტეტის ფარგლებში განსაზღვრული პასუხისმგებელი უწყებებისგან აგროვებს და აანალიზებს ინფორმაციას სამოქმედო გეგმით გაწერილი ვალდებულებების შესრულების პროგრესთან დაკავშირებით.

პასუხისმგებელი უწყებების მიერ ანგარიშგება ხორციელდება ყოველ 6 თვეში ერთხელ პროგრესანგარიშის შევსების გზით. კონკრეტული აქტივობის შესრულება ფასდება შემდეგი ოთხი კრიტერიუმით:

* **არ დაწყებულა** – სამოქმედო გეგმით გათვალისწინებული აქტივობის განხორციელება არ დაწყებულა;
* **ნაწილობრივ შესრულდა** – სამოქმედო გეგმით გათვალისწინებული აქტივობის ნახევარზე ნაკლები შესრულდა და უმეტესი ნაწილი დარჩა შესასრულებელი;
* **მეტწილად შესრულდა** – სამოქმედო გეგმით გათვალისწინებული აქტივობის ნახევარზე მეტი შესრულდა და მხოლოდ მცირე ნაწილი დარჩა შესასრულებელი;
* **განხორციელდა** – სამოქმედო გეგმით გათვალისწინებული აქტივობა სრულად შესრულებულია.

სამოქმედო გეგმის ვადის დასრულების შემდეგ სამინისტროს ანალიტიკური დეპარტამენტი სამოქმედო გეგმით გათვალისწინებულ ინდიკატორებთან მიმართებით მიღწეული პროგრესის შეფასების შედეგად ამზადებს შეფასების ანგარიშს, რომელიც მიზნად ისახავს საანგარიშო წლის განმავლობაში განსაზღვრული ღონისძიებების საშუალებით მიღწეული შედეგებისა და მათი ეფექტიანობის შეფასებას.

|  |
| --- |
| **ლოგიკური ჩარჩო**  |
| **მიზანი 1.**  | „შეზღუდული შესაძლებლობის მქონე პირთა უფლებების შესახებ“ გაეროს კონვენციის დებულებებთან საქართველოს კანონმდებლობის შემდგომი ჰარმონიზაციის უზრუნველყოფა |
| **ამოცანა 1.1.**  | არსებული საკანონმდებლო ბაზის შესწავლა და, საჭიროების შემთხვევაში, საკანონმდებლო ცვლილებების შემუშავების ორგანიზება და ინიცირება  |
|  | **საბაზისო მაჩვენებელი (2021)** საქართველოს კანონმდებლობა, ძირითადად, შესაბამისობაშია „შეზღუდული შესაძლებლობის მქონე პირთა უფლებების შესახებ“ გაეროს კონვენციის მოთხოვნებთან | **სამიზნე მაჩვენებელი (2022)** შესწავლილია საქართველოს კანონმდებლობის შესაბამისობა „შეზღუდული შესაძლებლობის მქონე პირთა უფლებების შესახებ“ გაეროს კონვენციის მოთხოვნებთან და, საჭიროების შემთხვევაში, მომზადებულია შესაბამისი ცვლილებები |
| **აქტივობა 1.1.1.** | 2022 წლის განმავლობაში „ელექტრონული მთავრობის“ პროგრამაში ატვირთული ან/და საქართველოს იუსტიციის სამინისტროში სხვა გზით შემოსული საკანონმდებლო აქტების პროექტების, აგრეთვე, საქართველოს იუსტიციის სამინისტროს სამართლებრივ ექსპერტიზას დაქვემდებარებული კანონქვემდებარე ნორმატიული აქტების პროექტების განხილვა, მათ შორის, „შეზღუდული შესაძლებლობის მქონე პირთა უფლებების შესახებ“ გაეროს კონვენციის მოთხოვნებთან შესაბამისობის თვალსაზრისით |
|  | **აქტივობის შედეგის ინდიკატორი**ქვეყანაში მოქმედი სამართლებრივი ბაზა პასუხობს შეზღუდული შესაძლებლობის მქონე პირთა უფლებების კონვენციის ძირითად პრინციპებს, აგრეთვე, „შეზღუდული შესაძლებლობის მქონე პირთა უფლებების შესახებ“ საქართველოს კანონის მოთხოვნებს | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტრო სისტემაში შემავალ უწყებებთან კოორდინაციით  |
| **მიზანი 2.** | შშმ პირებისთვის საქართველოს იუსტიციის სამინისტროს სისტემაში არსებულ სერვისებზე მისაწვდომობის გაზრდა შშმ პირთა საჭიროებების ასახვისა და ხარისხის გაზრდის გზით |
| **ამოცანა 2.1.**  | საქართველოს იუსტიციის სამინისტროს სისტემაში არსებულ ელექტრონულ სერვისებზე მისაწვდომობის გაზრდა  |
|  | **საბაზისო მაჩვენებელი (2021)** საქართველოს იუსტიციის სამინისტროს სისტემაში არსებული ელექტრონული სერვისების ნაწილი მისაწვდომია და მორგებულია შშმ პირთა საჭიროებებსა და შესაძლებლობებს | **სამიზნე მაჩვენებელი (2022)** საქართველოს იუსტიციის სამინისტროს სისტემაში არსებული, სულ მცირე, ორი დამატებითი ელექტრონული სერვისის მისაწვდომობა უზრუნველყოფილია |
| **აქტივობა 2.1.1.**  | ელექტრონული სერვისებისა და ვებგვერდების მისაწვდომობის აუდიტის ჩატარება |
|  | **აქტივობის შედეგის ინდიკატორი**მისაწვდომობის უზრუნველყოფის მიზნით ჩატარებულია სამინისტროს ელექტრონული სერვისებისა და ვებგვერდების აუდიტი | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „ციფრული მმართველობის სააგენტო“ |
| **აქტივობა 2.1.2.**  | საქართველოს იუსტიციის სამინისტროს სსიპ „საჯარო რეესტრის ეროვნული სააგენტოს“ ოფიციალური ვებგვერდის მისაწვდომობის თანამედროვე სტანდარტებთან შესაბამისობაში მოყვანა |
|  | **აქტივობის შედეგის ინდიკატორი**საქართველოს იუსტიციის სამინისტროს სსიპ „საჯარო რეესტრის ეროვნული სააგენტოს“ განახლებული ოფიციალური ვებგვერდი შექმნილია და მისაწვდომია შშმ მომხმარებლებისთვის | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „საჯარო რეესტრის ეროვნული სააგენტო“ |
| **აქტივობა 2.1.3.** | საქართველოს იუსტიციის სამინისტროს ოფიციალური ვებგვერდის მისაწვდომობის გეგმის შემუშავება და შესაბამისი ღონისძიებების განსაზღვრა |
|  | **აქტივობის შედეგის ინდიკატორი**საქართველოს იუსტიციის სამინისტროს ოფიციალური ვებგვერდის მისაწვდომობის გეგმა შემუშავებულია და შესაბამისი ღონისძიებები განსაზღვრულია | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტრო  |
| **აქტივობა****2.1.4.** | საჭიროებათა კვლევა და მოსამზადებელი სამუშაოების ჩატარება საქართველოს იუსტიციის სამინისტროს სსიპ „დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტოს“ ვებგვერდის მისაწვდომობის უზრუნველსაყოფად |
|  | **აქტივობის შედეგის ინდიკატორი**შემუშავებულია შშმ პირების საჭიროებების კვლევის კითხვარი და განსაზღვრულია მიღებული მონაცემების დამუშავების მეთოდი; დასრულებულია ტექნიკური დოკუმენტის გაწერა | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
|  | **პასუხისმგებელი უწყება:** საქართველოს იუსტიციის სამინისტროს სსიპ „დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტო“; საქართველოს იუსტიციის სამინისტროს სსიპ „ციფრული მმართველობის სააგენტო“ |
| **აქტივობა 2.1.5.** | შშმ პირებისათვის სერვისების მიწოდების ხარისხის გაუმჯობესების მიზნით უახლესი საერთაშორისო პრაქტიკის შესწავლა და გაზიარება |
|  | **აქტივობის შედეგის ინდიკატორი**საქართველოს იუსტიციის სამინისტროს მიერ შესწავლილია საერთაშორისო პრაქტიკა სერვისების მიწოდების კუთხით და შემუშავებულია მისი პრაქტიკაში დანერგვის გეგმა | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
|  | **პასუხისმგებელი უწყება:** საქართველოს იუსტიციის სამინისტრო სისტემაში შემავალ უწყებებთან კოორდინაციით |
| **აქტივობა****2.1.6.** | საჭიროებათა კვლევა და მოსამზადებელი სამუშაოების ჩატარება საქართველოს იუსტიციის სამინისტროს სსიპ „საქართველოს ეროვნული არქივის“ ვებგვერდის მისაწვდომობის უზრუნველსაყოფად |
|  | **აქტივობის შედეგის ინდიკატორი** საქართველოს იუსტიციის სამინისტროს სსიპ „საქართველოს ეროვნული არქივის“ ვებგვერდი აკმაყოფილებს მისაწვდომობის მოთხოვნებს | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
|  | **პასუხისმგებელი უწყება:** საქართველოს იუსტიციის სამინისტროს სსიპ „საქართველოს ეროვნული არქივი“ |
| **ამოცანა****2.2.** | შშმ პირებისთვის საქართველოს იუსტიციის სამინისტროს სისტემაში არსებული სერვისების ხარისხის მიწოდების გაუმჯობესების უზრუნველსაყოფად თანამშრომელთა გადამზადება |
|  | **საბაზისო მაჩვენებელი (2021)**საქართველოს იუსტიციის სამინისტროს სისტემაში არსებული სერვისების მიმწოდებელი თანამშრომლების ნაწილის ცნობიერება შშმ პირთა საკითხებზე მაღალია | **სამიზნე მაჩვენებელი (2022)**გადამზადებულია საქართველოს იუსტიციის სამინისტროს სისტემაში არსებული სერვისების მიმწოდებელი, სულ მცირე, 50 თანამშრომელი  |
| **აქტივობა 2.2.1.**  | საქართველოს იუსტიციის სამინისტროს მმართველობის სფეროში მოქმედი სსიპ-ების შესაბამისი თანამშრომლების გადამზადება შშმ პირებისთვის სერვისის მიწოდების მიმართულებით |
|  | **აქტივობის შედეგის ინდიკატორი**სისტემის მასშტაბით გადამზადების საჭიროების მქონე თანამშრომელთა (106 თანამშრომელი), სულ მცირე, 26,4 % გადამზადებულია  | **დაფინანსების წყარო** |
| სახელმწიფო ბიუჯეტი  | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „საქართველოს იუსტიციის სასწავლო ცენტრი“ |
| **აქტივობა****2.2.2** | საქართველოს იუსტიციის სამინისტროს სსიპ „იუსტიციის სახლის“ მომსახურების სტანდარტის ცვლილება, რომელიც მოიცავს შშმ პირთა – ფსიქოსოციალური საჭიროების მქონე პირთა – მომსახურებისა და ძალადობის მსხვერპლთა მომსახურების სტანდარტის ელემენტებს; განახლებული სტანდარტის მიხედვით თანამშრომელთა გადამზადება  |
|  | **აქტივობის შედეგის ინდიკატორი**მომსახურების სტანდარტში განხორციელებულია ცვლილება; გადამზადებულია აღნიშნული მომსახურების მიმართულებით მომუშავე თანამშრომელთა 100% | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
|  | **პასუხისმგებელი უწყება:** სსიპ „იუსტიციის სახლი“ |
| **აქტივობა****2.2.3.** | შშმ პირთა უფლებების დაცვის საკითხებზე თანამშრომლების მიერ შესაბამისი ტრენინგმოდულის გავლა |
|  | **აქტივობის შედეგის ინდიკატორი**თანამშრომლების ტრენინგსაჭიროებები განსაზღვრულია და გადამზადებულია თანამშრომელთა (217 თანამშრომელი), სულ მცირე, 7%  | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტო“; საქართველოს იუსტიციის სამინისტროს სსიპ „საქართველოს იუსტიციის სასწავლო ცენტრი“ |
| **მიზანი 3.** | შშმ პირებისთვის საქართველოს იუსტიციის სამინისტროს სისტემაში არსებულ სერვისებზე მისაწვდომობის გაზრდა ინფრასტრუქტურის განვითარების გზით |
| **ამოცანა 3.1.** | შშმ პირებისთვის საქართველოს იუსტიციის სამინისტროს სისტემაში არსებულ ინფრასტრუქტურაზე მისაწვდომობის საჭიროებების გამოვლენა და ეტაპობრივად მისაწვდომობის უზრუნველყოფა |
|  | **საბაზისო მაჩვენებელი (2021)** საქართველოს იუსტიციის სამინისტროს სისტემაში არსებული ორი დამატებითი შენობა მისაწვდომია და მორგებულია შშმ პირთა საჭიროებებს | **სამიზნე მაჩვენებელი (2022)**საქართველოს იუსტიციის სამინისტროს სისტემაში არსებული, სულ მცირე, სამი დამატებითი შენობა მისაწვდომია და მორგებულია შშმ პირთა საჭიროებებს; აღწერილია და შეფასებულია საქართველოს იუსტიციის სამინისტროს სისტემაში შემავალი, სულ მცირე, დამატებით სამი ერთეულის ინფრასტრუქტურის მისაწვდომობის საჭიროებები |
| **აქტივობა 3.1.1.**  | საქართველოს იუსტიციის სამინისტროსა და მის სისტემაში შემავალი უწყებების შენობა-ნაგებობების იდენტიფიცირება და შესაბამისი სტატუსის მინიჭება (მისაწვდომი/ნაწილობრივ მისაწვდომი/მიუწვდომელი) |
|  | **აქტივობის შედეგის ინდიკატორი** იდენტიფიცირებულია შენობა-ნაგებობები და მინიჭებულია შესაბამისი სტატუსი | **დაფინანსების წყარო** |
| სახელმწიფო ბიუჯეტი  | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტრო სისტემაში შემავალ უწყებებთან კოორდინაციით |
| **აქტივობა 3.1.2.** | საქართველოს იუსტიციის სამინისტროს სსიპ „საქართველოს საკანონმდებლო მაცნეში“ სმენადაქვეითებულ პირთათვის სახანძრო უსაფრთხოების სისტემის მოწყობა ციმციმა შუქის განთავსებით |
|  | **აქტივობის შედეგის ინდიკატორი**ფუნქციონირებს მოწყობილობა, რომელიც უზრუნველყოფს შშმ პირთა ინფორმირებას  | **დაფინანსების წყარო** |
| სახელმწიფო ბიუჯეტი  | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „საქართველოს საკანონმდებლო მაცნე“ |
| **აქტივობა 3.1.3.** | საქართველოს იუსტიციის სამინისტროს სსიპ „დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტოს“ ტერიტორიულ ორგანოთა ოფისების ინფრასტრუქტურის მისაწვდომობის უზრუნველყოფა |
|  | **აქტივობის შედეგის ინდიკატორი:** მომზადებულია რეკონსტრუქციის პროექტი, შედგენილია ხარჯთაღრიცხვა, მომზადებულია სატენდერო დოკუმენტაცია;პრობაციის სისტემაში არსებული, სულ მცირე, სამი ოფისის მისაწვდომობა უზრუნველყოფილია და მორგებულია შშმ პირთა საჭიროებებს | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტო“ |
| **აქტივობა****3.1.4.** | 2022 წელს გასახსნელი სსიპ „იუსტიციის სახლის“ ფილიალების შენობის მისაწვდომობის უზრუნველყოფა უნივერსალური დიზაინის პრინციპის გათვალისწინებით |
|  | **აქტივობის შედეგის ინდიკატორი**2022 წელს 3 ახალი ფილიალის შენობა სრულად აკმაყოფილებს მისაწვდომობის კრიტერიუმებს  | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
|  | **პასუხისმგებელი უწყება:** საქართველოს იუსტიციის სამინისტროს სსიპ „იუსტიციის სახლი“ |
| **აქტივობა****3.1.5.** | საქართველოს იუსტიციის სამინისტროს სისტემაში შემავალ უწყებებში დასაქმებულ შშმ პირთა საჭიროებათა კვლევის ჩატარება |
|  | **აქტივობის შედეგის ინდიკატორი** ჩატარებულია საჭიროებათა კვლევა და გამოვლენილია მისაწვდომობის კუთხით სისტემაში არსებული მდგომარეობა | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
|  | **პასუხისმგებელი უწყება:** საქართველოს იუსტიციის სამინისტრო სისტემაში შემავალ უწყებებთან კოორდინაციით |
| **ამოცანა****3.2.** | არსებული სანოტარო ბიუროების შშმ პირთათვის სრული მისაწვდომობის უზრუნველყოფა |
|  | **საბაზისო მაჩვენებელი (2021)** სანოტარო ბიუროების შშმ პირთათვის მისაწვდომობის უზრუნველსაყოფად ჩატარებულია გარკვეული კვლევა, რომელმაც გამოკვეთა ზოგადი პრობლემატიკა;სსიპ „საქართველოს ნოტარიუსთა პალატის“ ვებგვერდზე განთავსებულია მისაწვდომი ბიუროების რეკვიზიტები; არ არის გამოკვეთილი ზუსტი ხარჯთაღრიცხვა და მისაწვდომობისათვის საჭირო კონკრეტული ღონისძიებები | **სამიზნე მაჩვენებელი (2022)** ჩატარებულია კვლევა საქართველოს კონკრეტულ ადმინისტრაციულ ერთეულებში მდებარე სანოტარო ბიუროებში, წარმოდგენილია დოკუმენტი არსებული ვითარებისა და გასატარებელი ღონისძიებების შესახებ |
| **აქტივობა****3.2.1.** | არსებული სანოტარო ბიუროების დასურათება, მოკვლევა |
|  | **აქტივობის შედეგის ინდიკატორი** აღწერილია შესაბამისი რაოდენობის სანოტარო ბიუროების მისაწვდომობის არსებული მდგომარეობა; დასურათებულია სანოტარო ბიუროები | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „საქართველოს ნოტარიუსთა პალატა“ |
| **აქტივობა****3.2.2.** | ფინანსური ხარჯთაღრიცხვისა და კონკრეტული ღონისძიებების გეგმის შედგენა სანოტარო ბიუროების მისაწვდომობის უზრუნველსაყოფად |
|  | **აქტივობის შედეგის ინდიკატორი** შედგენილია ხარჯთაღრიცხვა; დასახულია კონკრეტული ღონისძიებები სანოტარო ბიუროების მისაწვდომობის უზრუნველსაყოფად | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „საქართველოს ნოტარიუსთა პალატა“ |
| **აქტივობა****3.2.3.** | „სანოტარო მოქმედებათა შესრულების წესის შესახებ“ ინსტრუქციაში ცვლილების პროექტის საქართველოს იუსტიციის სამინისტროსთვის წარდგენა |
|  | **აქტივობის შედეგის ინდიკატორი** „სანოტარო მოქმედებათა შესრულების წესის შესახებ“ ინსტრუქციის ცვლილების პროექტი მიწოდებულია საქართველოს იუსტიციის სამინისტროსათვის და დამტკიცებულია საქართველოს იუსტიციის მინისტრის ბრძანებით | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „საქართველოს ნოტარიუსთა პალატა“ |
| **მიზანი 4.** | პენიტენციურ დაწესებულებაში განთავსებულ შშმ ბრალდებულთა/მსჯავრდებულთა უფლებების დაცვა მათი საჭიროებების გათვალისწინებით  |
| **ამოცანა 4.1.**  | სპეციალური პენიტენციური სამსახურის სისტემაში განთავსებულ შშმ ბრალდებულთა/მსჯავრდებულთა საჭიროებების შეფასების სისტემის დანერგვა და თანაბარი უფლებების უზრუნველყოფა |
|  | **საბაზისო მაჩვენებელი (2021)** შემუშავებულია შშმ ბრალდებულთა/ მსჯავრდებულთა თანაბარი უფლებების უზრუნველყოფის სტანდარტის პროექტი  | **სამიზნე მაჩვენებელი (2022)** შშმ ბრალდებულთა/მსჯავრდებულთა უფლებები დაცულია მათი საჭიროებების გათვალისწინებით და პენიტენციურ დაწესებულებებში ინკლუზიური გარემოს შექმნის უზრუნველყოფა დაწყებულია |
| **აქტივობა 4.1.1.** | შშმ ბრალდებულთა/მსჯავრდებულთა საჭიროებების (ფიზიკური, სენსორული, ფსიქიკური და ინტელექტუალური) შეფასების ინსტრუმენტის შემუშავება და დამტკიცება |
|  | **აქტივობის შედეგის ინდიკატორი** დამტკიცებულია შშმ ბრალდებულთა/ მსჯავრდებულთა საჭიროებების (ფიზიკური, სენსორული, ფსიქიკური და ინტელექტუალური) შეფასების ინსტრუმენტი | **დაფინანსების წყარო** |
| სახელმწიფო ბიუჯეტი | სხვა | დეფიციტი |
|  | ევროპის საბჭო |  |
| **პასუხისმგებელი უწყება:** იუსტიციის სამინისტროს მმართველობის სფეროში მოქმედი სახელმწიფო საქვეუწყებო დაწესებულება - სპეციალური პენიტენციური სამსახური |
| **აქტივობა****4.1.2.** | შშმ ბრალდებულთა/მსჯავრდებულთა თანაბარი უფლებების უზრუნველყოფის სტანდარტის შემუშავება და დამტკიცება |
|  | **აქტივობის შედეგის ინდიკატორი** დამტკიცებულია შშმ ბრალდებულთა/მსჯავრდებულთა თანაბარი უფლებების უზრუნველყოფის სტანდარტი | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** იუსტიციის სამინისტროს მმართველობის სფეროში მოქმედი სახელმწიფო საქვეუწყებო დაწესებულება – სპეციალური პენიტენციური სამსახური |
| **აქტივობა****4.1.3** | შეფასების ინსტრუმენტისა და თანაბარი უფლებების უზრუნველყოფის სტანდარტის დანერგვის გეგმის დამტკიცება, თანამშრომლების გადამზადება და სტანდარტის დანერგვის დაწყება პენიტენციურ დაწესებულებებში  |
|  | **აქტივობის შედეგის ინდიკატორი** დამტკიცებულია შეფასების ინსტრუმენტისა და თანაბარი უფლებების უზრუნველყოფის სტანდარტის დანერგვის გეგმა; გადამზადებულია სპეციალური პენიტენციური სამსახურის მსჯავრდებულთა რესოციალიზაცია-რეაბილიტაციის დეპარტამენტის თანამშრომლების (165 თანამშრომელი) 10%; პენიტენციურ დაწესებულებებში დაწყებულია თანაბარი უფლებების უზრუნველყოფის სტანდარტის დანერგვა | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** იუსტიციის სამინისტროს მმართველობის სფეროში მოქმედი სახელმწიფო საქვეუწყებო დაწესებულება –სპეციალური პენიტენციური სამსახური; საქართველოს იუსტიციის სამინისტროს სსიპ „საქართველოს იუსტიციის სასწავლო ცენტრი“  |
| **ამოცანა****4.2.** | შშმ პირთა უფლებების დაცვის საკითხებზე პენიტენციური დაწესებულებების შესაბამისი თანამშრომლების გადამზადება |
|  | **საბაზისო მაჩვენებელი (2021)**განსაზღვრულია პენიტენციური სისტემის თანამშრომლების საჭიროებები და შექმნილია შესაბამისი ტრენინგმოდული | **სამიზნე მაჩვენებელი (2022)** გადამზადებული არიან პენიტენციური დაწესებულებების შესაბამისი თანამშრომლები |
| **აქტივობა 4.2.1.** | პენიტენციური სისტემის მოსამსახურეთა გადამზადება უნივერსალური მოდულის გამოყენებით, რომელიც მოიცავს შშმ ბრალდებულთა/მსჯავრდებულთა საკითხებს |
|  | **აქტივობის შედეგის ინდიკატორი** გადამზადებულია სპეციალური პენიტენციური სამსახურის თანამშრომლების (2600 თანამშრომელი), სულ მცირე, 5 % | **დაფინანსების წყარო** |
| სახელმწიფო ბიუჯეტი | სხვა | დეფიციტი |
| ადმინისტრაციული ხარჯი |  |  |
| **პასუხისმგებელი უწყება:** საქართველოს იუსტიციის სამინისტროს სსიპ „საქართველოს იუსტიციის სასწავლო ცენტრი“ |

1. 2022-2032 წლების განათლებისა და მეცნიერების ერთიანი ეროვნული სტრატეგიისა და 2022-2023 წლების სექტორული სამოქმედო გეგმის პროექტები; ჯანმრთელობის დაცვის განვითარების სტრატეგიის პროექტი; გარემოს დაცვის მოქმედებათა მეოთხე ეროვნული პროგრამა. [↑](#footnote-ref-1)
2. სერვისების ჩამონათვალი იხილეთ სსიპ „სახელმწიფო სერვისების განვითარების სააგენტოს“ ოფიციალურ [ვებგვერდზე](https://sda.gov.ge/?page_id=4118). [↑](#footnote-ref-2)
3. ვებგვერდის napr.gov.ge [ტექნიკური დავალება](https://docs.google.com/document/d/1xCtTEQHcMjB0YbaZZiUHFxYPymmqaAQP/edit?usp=sharing&ouid=106287982103300282811&rtpof=true&sd=true). [↑](#footnote-ref-3)
4. 2021 წელს განხორციელდა სსიპ „დანაშაულის პრევენციის, არასაპატიმრო სასჯელთა აღსრულებისა და პრობაციის ეროვნული სააგენტოს“ ტერიტორიული ორგანოების გადასვლა იუსტიციის სახლებსა და საზოგადოებრივ ცენტრებში, რომლებიც მისაწვდომია შშმ პირთათვის. კერძოდ, ქვემო ქართლის პრობაციის ბიუროს გარდაბნის ოფისი გადავიდა იუსტიციის სახლში; სამეგრელოსა და ზემო სვანეთის პრობაციის ბიუროს ჩხოროწყუს ოფისი, კახეთის პრობაციის ბიუროს სიღნაღის ოფისი და შიდა ქართლის პრობაციის ბიუროს კასპის ოფისი – შესაბამის ტერიტორიულ საზოგადოებრივ ცენტრში; განახლდა/გარემონტდა იმერეთის პრობაციის ბიუროს თერჯოლის ოფისი. ასევე, 2021 წლის სექტემბერში დასრულდა სამცხე-ჯავახეთის რეგიონული არქივის (ახალციხე) ახალი შენობის მშენებლობა და ძველი შენობის რეკონსტრუქცია. შენობა სრულად მისაწვდომია შშმ პირთათვის, მათი საჭიროებების გათვალისწინებით. [↑](#footnote-ref-4)